CELEX: 62019CN0164
Language: et
Date: 2019-02-22 00:00:00
Title: kohtuasi C-164/19 P: Niche Generics Ltd-i 22. veebruaril 2019 esitatud apellatsioonkaebus Üldkohtu (üheksas koda) 21. detsembri 2018. aasta otsuse peale kohtuasjas T-701/14: Niche Generics versus komisjon

29.4.2019   
            
            
               ET
            
            
               Euroopa Liidu Teataja
            
            
               C 148/31
            
         
      Niche Generics Ltd-i 22. veebruaril 2019 esitatud apellatsioonkaebus Üldkohtu (üheksas koda) 21. detsembri 2018. aasta otsuse peale kohtuasjas T-701/14: Niche Generics versus komisjon
      (kohtuasi C-164/19 P)
      (2019/C 148/29)
      Kohtumenetluse keel: inglise
      
         Pooled
      
      
         Apellant: Niche Generics Ltd (esindajad: barrister F. Carlin, solicitor M. Healy, advocaat B. Hoorelbeke, solicitor S. Mobley, solicitor H. Sheraton, A. Robertson, QC)
      
         Teine menetlusosaline: Euroopa Komisjon
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada vaidlustatud kohtuotsus tervikuna;
               
            
                  —
               
               
                  tühistada vaidlusalune otsus tervikuna osas, mis puudutab Niche’i, ja
               
            
                  —
               
               
                  jätta komisjoni kanda tema enda kohtukulud ja mõista temalt välja Niche’i kohtukulud käesolevas menetluses ja Üldkohtus toimunud menetluses.
               
            
         Väited ja peamised argumendid
      
      Niche väidab, et Üldkohus on õigusnormi rikkunud.
      
                  —
               
               
                  Esiteks on Üldkohus õigusnormi rikkunud, jättes kohaldamata objektiivse vajaduse kriteeriumi, mis tulenes kohtuasjast BAT.
               
            
                  —
               
               
                  Teiseks, juhul kui patendivaidluste lahendamise kokkulepped kuuluvad ELTL artikli 101 kohaldamisalasse, on Üldkohus õigusnormi rikkunud, kuna ta kvalifitseeris Niche’i kokkuleppe „eesmärgipõhiseks“ konkurentsipiiranguks.
               
            
                  —
               
               
                  Kolmandaks on Üldkohus rikkunud Euroopa Kohtu põhikirja artiklit 36, jättes sedastamata põhjendused, kui ta lükkas tagasi Niche’i tõlgenduse patendivaidluste lahendamise kokkuleppe kohta, käsitlemata tema õiguslikke argumente.
               
            
                  —
               
               
                  Neljandaks on Üldkohus õigusnormi rikkunud järeldades, et Niche oli Servier’ võimalik konkurent.
               
            
                  —
               
               
                  Viiendaks on Üldkohus rikkunud võrdse kohtlemise üldpõhimõtet, koheldes Niche’i erinevalt sarnases olukorras olevatest geneeriliste ravimite tootjatest ja määratledes ekslikult Niche’i patendivaidluste lahendamise kokkuleppe kui ELTL artikli 101 lõike 1 „eesmärgipõhise“ rikkumise.
               
            
                  —
               
               
                  Kuuendaks on Üldkohus õigusnormi rikkunud, kui ta ei tunnistanud, et patendivaidluste lahendamise kokkulepe vastab ELTL artikli 101 lõike 3 erandi kriteeriumidele.
               
            
                  —
               
               
                  Seitsmendaks on Üldkohus õigusnormi rikkunud, kohaldades valesti õiguslikku testi, et määrata kindlaks, kas on rikutud Niche’i kaitseõigusi ja/või hea halduse põhimõtet.
               
            
                  —
               
               
                  Kaheksandaks on Üldkohus rikkunud Euroopa liidu õiguse proportsionaalsuse üldpõhimõtet, kinnitades trahvi sellise summa, mis oli Niche’i finantsvõimalustega võrreldes ebaproportsionaalne.